wickkiey/tamil-wikipedia-chunked huggingface dataset:
# பெருவால் எழிற்புள்

## தோற்றம்

பெருவால் எழிற்புள் பறவையானது நாடாவால் எழிற்புள் இனத்தை நெருங்கியதாகக் காணப்படினும், உண்மையில் தன் இரு பெற்றார் இனங்களையும் ஒத்திருக்கும். இதன் ஆண் பறவைகள் கறுப்பு மற்றும் வெள்ளை நிறங் கொண்ட நீளமான இரு வாலிறகுகளையும் கூந்தல் போன்ற நீல நிறத் தலை மற்றும் கழுத்தையும், சிறிய சொண்டையும் கரிய உடலையும் கொண்டிருக்கும். இதன் பெண் பறவையோ தன் தலையில் ஆண் பறவையை விடக் குறைவான அளவு நீல இறகுகளையும் ஒப்பீட்டளவிற் சிறிய வாலையும் கொண்டிருக்கும்.
# பெருவால் எழிற்புள்

## வரலாறு

1930 வரையில், பெருவால் எழிற்புள் (மற்றும் ஏனைய கலப்பினச் சந்திரவாசிப் பறவையினங்கள்) தனித்த இனங்களாகவே கருதப்பட்டுத் தனியான பெயரிடப்பட்டிருந்தன. அந்த அடிப்படையில், பெருவால் எழிற்புள் *Astrarchia barnesi* என்று அறிவியற் பெயர் வழங்கப்பட்டிருந்தது.
# பெருவால் எழிற்புள்

## பரவல்

பெருவால் எழிற்புள்ளானது பப்புவா நியூ கினி நாட்டின் *ஃகாகன் மலைத்தொடர்* மற்றும் *கிலுவே மலை* என்பவற்றில், கடல் மட்டத்துக்கு மேலே 2400 மீ - 2600 மீ உயரமான பகுதிகளிற் காணப்படுகிறது.  
-
- Peckover, William S. (1990). *Papua New Guinea, Birds of Paradise*. Brown: Carina.
- ஐயுசிஎன் செம்பட்டியல்
# பெண் (இதழ்)

**பெண்** இலங்கை கிழக்கு மாகாணம் மட்டக்களப்பு சூரியா பெண்கள் அபிவிருத்தி நிலையத்தினால் 1997ம் ஆண்டிலிருந்து வெளியிடப்பட்ட பெண்கள் காலாண்டு சஞ்சிகையாகும்.
# பெண் (இதழ்)

## வெளியீடு

- சூரியா பெண்கள் அபிவிருத்தி நிலையம், 27ஏ லேடி மணி ட்ரைவ், மட்டக்களப்பு
# பெண் (இதழ்)

## ஆசிரியர்

- அம்மன் கிளி முருகதாஸ்
# பெண் (இதழ்)

## பணிக்கூற்று

தூக்கி எறியப்பட முடியாத கேள்வியாய் உங்கள் முன் பிரசன்னமாகியுள்ளேன்
# பெண் (இதழ்)

## உள்ளடக்கம்

இவ்விதழில் பெண்களுக்கெதிராக இழைக்கப்படும் வன்முறைகள், அடக்குமுறைகள் தொடர்பான பல்வேறுதரப்பட்ட ஆக்கங்கள் இடம்பெற்றிருந்தன. மேலும், கவிதைகளும், துணுக்குகளும், செய்தி துணுக்குகளும் இடம்பெற்றிருந்தன.
# பெண்ணின் குரல் (இதழ்)

**பெண்ணின் குரல்** இலங்கை கொழும்பிலிருந்து தமிழ், சிங்களம், ஆங்கிலம் ஆகிய மும்மொழிகளிலும் வெளிவந்த ஒரு முற்போக்கு மாத சஞ்சிகையாகும். இதன் முதல் இதழ் 1979ல் வெளிவந்தது.
# பெண்ணின் குரல் (இதழ்)

## பணிக்கூற்று

- பெண் ஒரு விற்பனைப் பண்டமல்ல.
# பெண்ணின் குரல் (இதழ்)

## உள்ளடக்கம்

பெண் உரிமை தொடர்பான பல்வேறுபட்ட ஆக்கங்கள் இவ்விதழில் உள்ளடக்கப்பட்டிருந்தது.
# டேவிட் ஆட்டன்பரோ

**டேவிட் ஆட்டன்பரோ** *(David Attenborough)* பிபிசியில் பணி புரியும் ஓர் ஆங்கிலேய இயற்கையியலாளர். இவருடைய நிகழ்ச்சிகள் மிகவும் புகழ் பெற்றவை. இவர் பல விருதுகளைப் பெற்றுள்ளார்.  
இவர் காந்தி திரைப்படத்தை இயக்கிய ரிச்சர்டு ஆட்டன்பரோவின் தம்பி ஆவார்..  
ஐக்கிய ராச்சியத்தில் டேவிட் ஆட்டன்பரோ பிரிட்டனின் சொத்தாகக் கருதப்படுகிறார். 2002 ஆம் ஆண்டு வாக்கெடுப்பில் தேர்வு செய்யப்பட்ட 100 தலைசிறந்த பிரித்தானியர்களுள் இவரும் இடம்பெற்றிருந்தார்.
# களிப்பாறை

**களிப்பாறை** (shale) என்பது மெல்லிய களிமண் துண்டுகளும், குவார்ட்சு, கேல்சைட்டு போன்ற பிற கனிமங்களின் சிறு துண்டுகளும் சேர்ந்து இறுகிய ஒருவகையான படிவுப்பாறை (sedimentary rock) ஆகும். இதில் களிமண்ணும் பிற கனிமங்களும் வெவ்வேறு அளவினதாகக் கலந்து இருக்கும். களிப்பாறை பல சன்னமான இணை அடுக்குகள் அல்லது பாளங்களின் தொகுப்பாய், இடையில் விரிசல் கொண்டனவாய் இருக்கும். இவ்வடுக்குகளின் திண்மம் ஒரு செ.மீ அளவிற்கு இருக்கும். இதே அளவிற்குக் கூறுகளைக் கொண்ட பிற பாறைகள் இருந்தாலும், அவை துகள்களின் அளவு சிறிதாக இருக்கும் காரணத்தால் நன்கு உறுதியாக இருக்கும். களிப்பாறைகளோ களிமண் துகள்களின் இணை அடுக்குகளின் பண்பின் காரணமாக சன்னமான இணை அடுக்குகளாய் உடையும் தன்மை உடையனவாக இருக்கும்.  
கலந்திருக்கும் பிற கனிமங்கள், தாதுக்கள் இவற்றைப் பொருத்துக் களிப்பாறைகள் வெவ்வேறு நிறத்தைப் பெரும். காட்டாக, கரிமப் பொருட்களின் கலவையால் சில களிப்பாறைகள் கரிய நிறத்தில் இருக்கும். இவற்றைக் 'கரும் களிப்பாறை' எனலாம். பிற இரும்பு சார்ந்த கனிமப் பொருட்களால் சிவப்பு, மஞ்சள் போன்ற நிறங்களும், மைக்கா போன்றவற்றால் பச்சை நிறமும் பெறும். படிவுப்பாறைகளில் பெரும்பான்மையாக அமைந்திருப்பது களிப்பாறையே.
# உலக இளையோர் நாள் 2011

**உலக இளையோர் நாள் 2011** (*World Youth Day 2011*) என்பது இளைஞரை மையமாகக் கொண்டு, திருத்தந்தை பதினாறாம் பெனடிக்டின் பங்கேற்போடு எசுப்பானியா நாட்டு மத்ரித் நகரில் 2011ஆம் ஆண்டு ஆகத்து 16 முதல் 21ஆம் நாள் நடந்தேறிய கத்தோலிக்க திருச்சபையின் உலக இளையோர் நாள் நிகழ்ச்சி ஆகும்.  
ஆஸ்திரேலியா நாட்டு சிட்னி நகரில் 2008ஆம் ஆண்டு நிகழ்ந்த உலக இளையோர் நாள் கொண்டாட்டத்தின்போது, நிறைவுத் திருப்பலி நிகழ்த்திய திருத்தந்தை பதினாறாம் பெனடிக்ட் 2011ஆம் ஆண்டு இளையோர் நாள் மத்ரித்தில் சிறப்பிக்கப்படும் என்று அறிவித்தார்.  
எசுப்பானியா நாடு உலக இளையோர் நாள் கொண்டாட்டத்திற்குப் பொறுப்பேற்று நடத்தியது இது இரண்டாவது முறை ஆகும். முதல் முறை எசுப்பானியாவின் சந்தியாகோ தெ கொம்பொஸ்தேலா (Santiago de Compostela) என்னும் நகரில் 1989 ஆகஸ்டு 15 முதல் 20 வரை உலக இளையோர் நாள் நிகழ்ந்தது.  
2011ஆம் ஆண்டு உலக இளையோர் நாள் கொண்டாட்டங்களுக்குப் பாதுகாவலர்களைக் குறிப்பிடுமாறு எசுப்பானியத் திருச்சபைத் தலைவர்கள் திருத்தந்தை பதினாறாம் பெனடிக்டைக் கேட்டுக்கொண்டார்கள். எனவே, புனித இரபேல் ஆர்னாய்ஸ் பரோன், புனித பிரான்சிஸ் சவேரியார், உழைப்பாளியான புனித இசிதோர், புனித மரியா தொர்ரீபியா, புனித அவிலா தெரசா, புனித லொயோலா இஞ்ஞாசி, புனித அவிலா யோவான், புனித லீமா ரோஸ், புனித சிலுவை யோவான், மற்றும் முத். திருத்தந்தை இரண்டாம் யோவான் பவுல் ஆகியோர் துணைப் பாதுகாவலர்களாகக் குறிக்கப்பட்டார்கள்.
# உலக இளையோர் நாள் 2011

## 2011ஆம் ஆண்டு உலக இளையோர் நாளின் மையப்பொருள்

இந்த உலக இளையோர் நாள் கொண்டாட்டத்தின் மையப் பொருள் *அவரில் (இயேசு கிறிஸ்துவில்) வேரூன்றியவர்களாகவும் அவர் மீது கட்டியெழுப்பப்பட்டவர்களாகவும் (...) விசுவாசத்தில் உறுதியாக நில்லுங்கள்* (கொலோசையர் 2:7) என்பதாகும்.  
மத்ரித் நகரின் குவாத்ரோ வியேந்தோஸ் (Cuatro Vientos) வான்வெளி நிலையத்தில் சனிக்கிழமை விழிப்புத் திருப்பலியும் ஞாயிறு திருப்பலியும் நிகழ்ந்தன.
# உலக இளையோர் நாள் 2011

## நிகழ்ச்சி நிரல்

### 2011ஆம் ஆண்டு ஆகத்து 8 முதல் 15 வரை

40க்கும் மேற்பட்ட எசுப்பானிய மறைமாவட்டங்களில் நிகழ்ச்சிகள் நடைபெற்றன.
# உலக இளையோர் நாள் 2011

## நிகழ்ச்சி நிரல்

### 2011ஆம் ஆண்டு ஆகத்து 16 முதல் 20 வரை

- ஆகத்து 16 (செவ்வாய்)  
காலை 8.00: மத்ரித் நகரில் திருப்பயணியர் வருகை. உலக இளையோர் நாளில் பங்கேற்க முன்பதிவு செய்தவர்கள் விடியற்காலையிலிருந்தே தங்கள் அடையாள அட்டைகளையும் முதுகுப் பைகளையும் முன்குறிக்கப்பட்ட இடங்களில் பெற்றுக்கொள்ளுதல்.  
மாலை 8.00: தொடக்கத் திருப்பலி. மத்ரித் நகரின் சிபேலெஸ் வளாகத்தில் நடக்கும் திருப்பலியில் மத்ரித் நகர் பேராயரும் பிற ஆயர்களும் குருக்களும் கலந்துகொள்ளுதல்.  
மாலை 9.30க்கும் மேல்: பண்பாட்டு மற்றும் கலை நிகழ்ச்சிகள்.  
- ஆகத்து 17 (புதன்)  
காலை 10.00: மறைக்கல்வி அமர்வுகள்
மாலை 9.00 மணிக்கு மேலாக: கலை நிகழ்ச்சிகள், குறிப்பாக மகிழ்ச்சியின் இரவு என்னும் பெயரில் "எம்மானுவேல் சமூகம்" என்னும் அமைப்பு வழங்கிய நிகழ்ச்சி.  
- ஆகத்து 18 (வியாழன்)  
காலை 10.00: மறைக்கல்வி அமர்வுகள்.
நண்பகல் 12.00: திருத்தந்தை பதினாறாம் பெனடிக்ட் பரஹாஸ் வான்வெளி நிலையத்தில் வந்திறங்குதல்.
பிற்பகல் 2.40: நகரின் தெருக்கள் வழியாகத் திருத்தந்தை "திருத்தந்தை ஊர்தியில்" (Popemobile) பயணமாகத் திருத்தந்தைத் தூதரகம் (Nunciature) செல்லுதல்.
மாலை 7.300: சிபேலெஸ் வெளியில் இளையோர் நடுவே திருத்தந்தை பதினாறாம் பெனடிக்ட் வரவேற்புப் பெறுதல்.
மாலை 9:00 மணிக்கு மேலாக: கலை நிகழ்ச்சிகள்.  
- ஆகத்து 19 (வெள்ளி)  
காலை 10.00: மறைக்கல்வி அமர்வுகள்.  
காலை 11.30: எல் எஸ்கோரியால் (El Escorial) என்னும் இடத்தில் திருத்தந்தை இளம் பெண் துறவியரையும் பல்கலைப் பேராசிரியர்களையும் சந்தித்தல்.  
மாலை 7.30: ரெக்கொலேத்தோஸ் பாதை வழியே சிலுவைப் பாதை பக்திமுயற்சி நிகழ்தல்.  
மாலை 9.00 மணிக்கு மேலாக: கலை நிகழ்ச்சிகள்.  
- ஆகத்து 20 (சனி)  
காலை 10.00: அல்முதேனா மறைமாவட்டக் கோவிலில் குருமாணவர்களுக்கான திருப்பலி நிறைவேற்றப்படல்.  
மாலை 4.00: குவாத்ரோ வியெந்தோஸ் வான்வெளி நிலையத்தில் தயாரிப்பு நிகழ்ச்சிகள்: இளையோர் அங்குக் கூடி தத்தம் இடங்களில் அமர்வர். அப்போது மேடையில் இளையோர் வழங்கும் சான்று, இசை நிகழ்ச்சிகள், மரியாவுக்குச் செலுத்தும் வேண்டல்கள் போன்றவை திருவிழிப்புக்குத் தயாரிப்பாக நிகழும்.  
மாலை 7.40: புனித இறை யோவான் நிறுவிய மருத்துவ சபையினரால் நடத்தப்படுகின்ற "புனித யோசேப்பு நிலையம்" (Fundación Instituto San José) என்னும் மருத்துவ மனைக்கு திருத்தந்தை பதினாறாம் பெனடிக்ட் வருகை தருகிறார்.  
மாலை 8.30: திருத்தந்தையோடு திருவிழிப்பு: குவாத்ரோ வியெந்தோஸ்-க்குத் திருத்தந்தை வருகிறார். நற்கருணை ஆராதனை தொடங்குகிறது.  
மாலை 11.00: குவாத்ரோ வியெந்தோசில் இரவு: அதிகாலையிலிருந்தே திருப்பயணியர் நற்கருணை ஆராதனை செலுத்த வரத்தொடங்கினர். ஆராதனை மேடையை வடிவமைத்தவர் இக்னாசியோ விசென்ஸ் (Ignacio Vicens) என்பவர். இக்கலைஞர் இதற்குமுன் எசுப்பானியாவில் திருத்தந்தை இரண்டாம் யோவான் பவுலின் ஆட்சியின்போது (1989) நிகழ்ந்த உலக இளையோர் நாளின்போது மேடை அமைப்புக்கு உதவி செய்தவர்.
# உலக இளையோர் நாள் 2011

## உலக இளையோர் நாள் 2011இல் மக்கள் பங்கேற்பு

இந்த உலக இளையோர் நாளில் மக்களின் பங்கேற்பு எதிர்பார்ப்புக்கு மேலாகவே அமைந்தது. எனவே அவர்களுக்கு வசதிகள் செய்துகொடுக்கும் வேலையும் அதிகமாயிற்று. ஆகத்து 20 சனிக்கிழமை மாலை 7 மணிக்கு குவாத்ரோ வியந்தோஸ் வான்வெளி நிலையத்தில் சுமார் 1,000,000 மக்கள் கூடியிருந்தனர் என்று மதிப்பிடப்பட்டது. எசுப்பானியாவில் இதுவரை நிகழ்ந்துள்ள சமயம் சார்பான பெரும் நிகழ்ச்சி இதுவே. பொதுப் போக்குவரத்து வசதி இருந்தபோதிலும் பல திருப்பயணியர் மத்ரித் நகர மையத்திலிருந்து சுமார் 12.6 கிலோமீட்டர் தூரம் கால்நடையாகவே சென்று பொதுக்கூட்ட இடத்தை அடைந்தனர்.  
திருத்தந்தை பதினாறாம் பெனடிக்ட் வந்து சேர்ந்ததும் ஒரு பெரிய சிலுவை பீடத்திற்கு ஊர்வலமாகக் கொண்டுசெல்லப்பட்டது. பல இளைஞர்கள் திருத்தந்தையிடம் கேள்விகள் கேட்பதாக ஏற்பாடு செய்யப்பட்டிருந்தது. ஆனால், பெருங்காற்றும், இடிமின்னலும் ஏற்பட்டதால் திருத்தந்தையின் உரை எழுத்துவடிவில் மக்களுக்குக் கொடுக்கப்பட்டது.  
மழை நின்றபின் திருத்தந்தை நற்கருணை ஆராதனையைத் தொடர்ந்தார். நிகழ்ச்சியும் சிறிதே குறுக்கப்பட்டது. திருத்தந்தை நிறைவேற்றிய திருப்பலியின்போது மக்களுக்கு நற்கருணை வழங்கப்பட்டது. கூட்டத்திலிருந்த பலர் இரவு முழுவதும் பொதுக்கூட்ட இடத்திலேயே இருந்தனர். ஞாயிறு காலைத் திருப்பலி அதற்கு முந்திய இரவுத் திருப்பலி சுருக்கப்பட்டதற்கு நேர்மாறாக விரிவான விதத்தில் நிகழ்ந்தது.  
- ஆகத்து 21 (ஞாயிறு)  
காலை 9.30: திருத்தந்தை ஆயிரக்கணக்கான ஆயர்கள், குருக்களோடு இறுதியாகத் திருப்பலி நிறைவேற்றுகிறார். திருப்பலியின் இறுதியில் அவர் அடுத்து வரவிருக்கின்ற உலக இளையோர் நாள் எங்கு நடைபெறும் என்பதை அறிவிக்கிறார்.  
மாலை 5:30: தன்னார்வாளர்களோடு சந்திப்பு: திருத்தந்தை பதினாறாம் பெனடிக்ட் உலக இளையோர் நாள் கொண்டாட்டத்திற்குப் பல்வகைகளில் துணைபுரிந்த தன்னார்வாளர்களைச் சந்தித்துப் பேசுகிறார்.
மாலை 6.30: பரஹாஸ் வான்வெளி நிலையத்தில் திருத்தந்தைக்கு வழியனுப்பு விழா நடைபெறுகிறது.
# உலக இளையோர் நாள் 2011

## எதிர்ப்பு ஆர்ப்பாட்டம்

திருத்தந்தை எசுப்பானியாவுக்கு வருகை தரும்போது பொதுப்பணம் செலவழிப்பதை எதிர்த்து சிலர் ஆகத்து 17ஆம் நாள் ஆர்ப்பாட்டம் நடத்தினர். ஆர்ப்பாட்டத்தில் ஈடுபட்டவர்களில் 8 பேர் கைதுசெய்யப்பட்டனர்; 11 பேர் காயமடைந்தனர்.
# உலக இளையோர் நாள் 2011

## அடுத்த உலக இளையோர் நாள் அறிவிப்பு

ஆகத்து 21ஆம் நாள் நடந்த இறுதித் திருப்பலியின்போது திருத்தந்தை பதினாறாம் பெனடிக்ட் அடுத்த உலக இளையோர் நாள் எங்கே நிகழும் என்பதை அறிவித்தார். மூன்று ஆண்டுகளுக்குப் பின் 2014க்குப் பதிலாக 2013இல் உலக இளையோர் நாள் நிகழும் என்று அறிவிக்கப்பட்டது. அந்நிகழ்ச்சி பிரேசில் நாட்டில் ரியோ டி ஜனேரோ (Rio de Janeiro) நகரில் நடைபெறும் என்று திருத்தந்தை அறிவித்தார். இச்செய்தி ஒருசில மாதங்களுக்கு முன்னரே வெளியாகிவிட்டது என்பது குறிப்பிடத்தக்கது. 2014ஆம் ஆண்டில் உலகக் கால்பந்து கோப்பை விளையாட்டுகள் பிரேசில் நாட்டில் நடக்கவிருப்பதால், அந்நாட்டிலேயே நிகழவிருக்கின்ற உலக இளையோர் நாள் ஓராண்டு முன்தள்ளிப் போடப்பட்டுள்ளது.
# உட் குழு

**உட் குழு** (*Local Group*) என்பது பால் வழி உட்பட பல விண்மீன் பேரடைகளைக் கொண்ட தொகுப்பாகும். இதில் குறுமீன் பேரடைகளையும் சேர்த்து 30க்கும் மேற்பட்ட விண்மீன் பேரடைகள் உள்ளது. இந்த தொகுப்பின் ஈர்ப்பு மையம் பால் வழியிலோ அல்லது ஆந்திரொமேடா பேரடையிலோ உள்ளது. **இதன் விட்டம் 1 கோடி ஒளியாண்டுகள் ஆகும்.** இந்த தொகுப்பு கன்னி விண்மீன் மீகொத்து தொகுப்பின் ஒரு பகுதியாகும்.  
இதில் பால் வழியும் ஆண்டிரோமடா பேரடையும் மட்டுமே பெரும் பகுதியை பெற்றுள்ளது. மற்றவை அனைத்தும் பெரும்பாலும் துணை பேரடைகளே.
# உட் குழு

## இத்தொகுப்பில் உள்ளவை

- பால் வழியும் அதன் 26 துணை பேரடைகளும்,
- ஆண்டிரோமடா பேரடையும் அதன் 14 துணை பேரடைகளும்,
- முக்கோன பேரடையும் (Triangulum Galaxy) அதன் துணை பேரடையான மீன குறுமீன் பேரடையும் (Pisces Dwarf),
- மற்றும் 13 பேரடைகள்.
- இவ்வாறு மொத்தம் 57 முக்கிய பேரடைகளை அடக்கியதே உட் குழு ஆகும்.
# உட் குழு

## சொடுக்கக்கூடிய படம்

<imagemap>
Image:Local_Group.svg|<big>உட் குழு (சொடுக்கக்கூடிய படம்)</big>  
circle 167 27 20 :en:Sextans B
circle 120 36 23 :en:Sextans A
circle 318 239 20 பால் வழி
circle 289 197 16 :en:Leo I (dwarf galaxy)
circle 334 201 15 :en:Canes Dwarf
rect 303 185 318 215 :en:Leo II (dwarf galaxy)
circle 357 289 28 :en:NGC 6822
circle 288 323 24 :en:Phoenix Dwarf
circle 248 391 35 :en:Tucana Dwarf
circle 363 416 20 :en:Wolf-Lundmark-Melotte
circle 363 383 17 :en:Cetus Dwarf
circle 369 346 11 :en:IC 1613
rect 381 335 393 357 :en:SagDIG
rect 393 335 406 356 :en:Aquarius Dwarf
circle 417 304 17 :en:Triangulum Galaxy
circle 417 254 15 :en:NGC 185
rect 432 237 447 260 :en:NGC 147
circle 461 229 17 :en:IC 10
poly 440 282 455 260 511 259 493 285 அந்திரொமேடா பேரடை
poly 450 264 434 265 431 280 442 280 M110
circle 295 110 20 :en:Leo A
circle 84 128 20 :en:NGC 3109
circle 109 149 14 :en:Antlia Dwarf
circle 412 332 12 :en:LGS 3
circle 460 361 21 Pegasus Dwarf
circle 394 272 14 :en:Andromeda II
rect 427 279 438 294 :en:Andromeda III
rect 438 282 450 294 :en:Andromeda I  
desc bottom-
</imagemap>
# மிக்-19

**மிக்-19** அல்லது **மிகோயன் குருவிச் மிக்-19** (Микоян и Гуревич МиГ-19) என்பது சோவியத் ஒன்றியத்தின் இரண்டாம் தலைமுறைக்கான தனி ஆசனத்துடன் கூடிய சண்டை வானூர்தியாகும். இது மிகோயன் குருவிச் விமானம் கட்டும் நிறுவனத்தால் சோவியத் வான்படைக்காக வடிவமைக்கப்பட்டது. இது சோவியத்தினால் தயாரிக்கப்பட்ட ஒலியை விட வேகமாகச் செல்லும் முதல் தாக்குதல் விமானமுமாகும். இந்த விமானமானது ஐக்கிய அமெரிக்காவின் எப்-100 தக்குதல் விமானத்திற்கு சமமானதாகக் கொள்ளப்படுகின்றது.
# மிக்-19

## பயனர்கள்

;: ஆப்கானிஸ்தான் விமானப்படை. 36 acquired by the Royal Afghan Air Force from 1964.
;: அல்பேனியன் விமானப்படை. (85) Mainly Chinese Shenyang J-6. All retired in 2005. See Albanian Air Force.
;: பங்களதேச விமானப்படை
;: The MiG-19 served in the பல்கேரியன் விமானப்படை from 1958 to 1973.
;: கம்போடிய விமானப்படை
;: Chinese-built variant Shenyang J-6, all single-seaters retired from frontline combat service in 1992, except for JJ-6 trainer and Nanchang Q-5 variant, some J-6 was converted to target/attack drone (number not confirmed). As of 2010 all were decommissioned.
- People's Liberation Army Air Force: 130× JJ-6 trainers remained in service .
- People's Liberation Army Navy Air Force: 16× JJ-6 trainers remained in service .
;: கியூபா விமானப்படை
;: Czechoslovak Air Force operated many MIG-19S, MIG-19P, MIG-19PM and licenced build S-105
;: கிழக்கு ஜெர்மன் விமானப்படை
;: எகிப்து விமானப்படை
;: ஹங்கேரிய விமானப்படை
;: The இந்தொனிசிய விமானப்படை acquired a number of MiG-19S in 1961 and used during the preparation of Operation TRIKORA in 1962, (the taking of Western New Guinea from the Netherlands) in Western New Guinea (now, Papua and Papua Barat); several of these aircraft crashed. The MiG-19S was removed from Indonesian service in 1970.
;: ஈராக் விமானப்படை
;: Military of Mozambique
;: வட கொரிய விமானப்படை. J-6 still in service.
;: பாக்கிஸ்தன் விமானப்படை. All retired in 2002. Some of them are on display on squares in various cities.
;: போலிஷ் விமானப்படை. A total of 22 MiG-19P and 14 MiG-19PM interceptors served between 1957 and 1974
;: Romanian Air Force. A total of 17 MiG-19P and 10 MiG-19PM aircraft were in service between 1958 (1959 for the PM) and 1972.
;: Somali Air Corps
;
- சோவியத் விமானப்படை
- Soviet Anti-Air Defence
- Soviet Naval Aviation
;: சூடான் விமானப்படை.
;: Syrian Air Force
;: Tanzanian Air Force
;: Vietnam People's Air Force
;: மிக்-19 இன்னும் பயன்பாட்டில் உள்ளது.
# கன்னி விண்மீன் மீகொத்து

**கன்னி விண்மீன் மீகொத்து** (*Virgo Supercluster*) என்பது நம் பால் வழி உள்ள உட் குழு போல் பல விண்மீன் பேரடை குழுக்களை கொண்டது. குறைந்தது 100க்கும் மேற்பட்ட விண்மீன் பேரடை குழுக்களை கொண்ட இந்த கன்னி விண்மீன் மீகொத்து, 3 கோடியே 30 லட்சம் புடைநொடி தூரம் (11 கோடி ஒளியாண்டு) விட்டம் கொண்டது. இவ்வாறு மானிடரால் காட்சிக்குட்பட்ட பேரண்டம், 10 லட்சத்துக்கும் மேற்பட்ட விண்மீன் மீகொத்துகளை கொண்டது.  
இந்த விண்மீன் மீகொத்து (Supercluster) என்ற கலைச்சொல்லை முதலில் ஜெரார்டு டி வாகூலியர்சு என்பவர் என்பவர் 1953ஆம் ஆண்டு உருவாக்கினார்.
# திமிங்கல-மீனம் மீகொத்து தொகுப்பு

**திமிங்கல - மீனம் மீகொத்து தொகுப்பு** என்பது நம் பால் வழி உள்ள கன்னி விண்மீன் மீகொத்து போல் பல விண்மீன் மீகொத்துகளைக் கொண்டது.
# திமிங்கல-மீனம் மீகொத்து தொகுப்பு

## கண்டுபிடிப்பு

இதை 1987ஆம் ஆண்டு அவாய் பல்கலைக்கழகத்தை சேர்ந்த டூலி (:en:R. Brent Tully) என்ற வானியலார் கண்டறிந்தார்.
# திமிங்கல-மீனம் மீகொத்து தொகுப்பு

## பரிமாணம்

இந்த திமிங்கல - மீனம் மீகொத்து தொகுப்பு 100 கோடி ஒளியாண்டு நீளமும் 15 கோடி ஒளியாண்டு அகலமும் கொண்டது. இதுவரையில் கண்டுபிடிக்கப்பட்ட மீகொத்து தொகுப்புகளில் இது 2ஆவது பெரிய மீகொத்து தொகுப்பாகும். (சுலோன் பெரும் சுவர் (:en:Sloan Great Wall) - முதல் பெரியது)  
இத்தொகுப்பு ஐந்து பாகங்களை கொண்டது. நாமிருக்கும் கன்னி விண்மீன் மீகொத்து இதில் 0.1 சதவிகிதமே உள்ளது.
# பெர்னதெத் சுபீரு

**புனித மரி பெர்னதெத் சுபீரு** அல்லது **பெர்னதெத் சூபிரூஸ்** (*Saint Bernadette Soubirous*, 7 ஜனவரி 184416 ஏப்ரல் 1879), ஒரு திருக்காட்சியாளரும் கத்தோலிக்க புனிதரும் ஆவார்.
# பெர்னதெத் சுபீரு

## தொடக்க காலம்

பெர்னதெத் சூபிரூஸ், பிரான்ஸ் நாட்டின் லூர்து நகரில் 1844 ஜனவரி 7ந்தேதி பிறந்தார். சிறு வயதில் இருந்தே இயேசு கிறிஸ்துவின் மீதும், அன்னை மரியாவின் மேலும் பக்தியுள்ள கிறிஸ்தவராக வளர்ந்தார். இவருடைய தந்தை ஒரு ஆலையில் வேலை செய்து வந்தார். பெர்னதெத் தனது நேரத்தை பெற்றோருக்கு பயனுள்ள விதத்தில் செலவழித்தார்.
# பெர்னதெத் சுபீரு

## மரியாவின் காட்சிகள்

பெர்னதெத்துக்கு 14 வயது நடந்தபோது, ஒருநாள் தனது சகோதரி மற்றும் தோழியுடன் விறகு பொறுக்க சென்றார். அவர்கள் மசபியேல் என்ற குகை அருகே சென்று கொண்டிருந்த வேளையில், பெர்னதத் ஒரு காட்சியைக் கண்டார். மரியன்னை ஒரு இளம் பெண்ணாக இவருக்கு காட்சி அளித்தார்.  
பெர்னதெத் தன்னுடன் வந்த இருவரிடமும், “அதோ பாருங்கள் மிகவும் அழகான ஓர் இளம் பெண்” என்று கூறினார். இவரது சகோதரிக்கும் தோழிக்கும் எதுவும் தெரியவில்லை. ஆனால் அந்த இளம் பெண், பெர்னதத்தை மீண்டும் அதே இடத்திற்கு வரச் சொன்னார். 1858 பிப்ரவரி 11 முதல் ஜூலை 16ந்தேதி வரை முதல் 18 முறை இவர் மரியன்னையின் காட்சிகளைக் காண பேறுபெற்றார். இவர் பின்னே ஒரு கூட்டம் பக்தியுடனும் மற்றொரு கூட்டம் கேலியுடனும் பின் தொடர்ந்தன.  
அந்த இடத்தில் தனது பெயரால் ஓர் ஆலயம் எழுப்பப்பட வேண்டுமென்று மரியன்னை பெர்னதெத்திடம் கூறினார். அன்னையின் வேண்டுகோளை பங்குத்தந்தையிடம் பெர்னதெத் சொன்னபோது அவர் அந்த காட்சியை நம்ப மறுத்தார்; காட்சி அளித்த பெண்ணின் பெயரை கேட்டு வருமாறு சொல்லி அனுப்பினார். மரியா இவரிடம், “நானே அமல உற்பவம்” என்று தன்னைப் பற்றிக் கூறினார். இதற்கு பாவமின்றி பிறந்தவர் என்பது பொருள்.  
அதைத் தொடர்ந்து திருச்சபை அதிகாரிகள் காட்சியின் உண்மைத்தன்மையை ஆய்வு செய்தனர். பெர்னதத் 16வது காட்சியைக் கண்டபோது, இவர் கையில் இருந்த மெழுகுவர்த்தி தலைகீழாக எரிந்தது. சிலர் 15 நிமிட அளவாக, இவரது கையை தீயினால் சுட்டனர். அது இவரை ஒன்றுமே செய்யவில்லை. ஒரு காட்சியின்போது, மரியாவின் கட்டளையை ஏற்று பெர்னதத் தோண்டிய ஊற்று நீர், இக்காலத்தில் அதைப் பருகுபவர்களின் நோயைத் தீர்க்கும் மருந்தாக செயல்படுகிறது.  
கத்தோலிக்க திருச்சபை இந்த காட்சிகளை முதலில் ஏற்க தயங்கினாலும், இவற்றை ஆய்வு செய்த நிபுணர் குழு இக்காட்சிகள் நம்பத்தகுந்தவை என சான்றளித்தது. இக்காட்சிகளில் காணப்பட்டவர் இயேசுவின் தாய் மரியா என்பதை ஏற்று, அவரை லூர்து அன்னை என்று கத்தோலிக்க திருச்சபை அழைக்கிறது.
# பெர்னதெத் சுபீரு

## அருட்சகோதரியாக

பெர்னதெத் தனது 22ஆம் வயதில், நெவர்ஸ் நகரில் இருந்த இரக்கத்தின் சகோதரிகள் மடத்தில் துறவற வாழ்வைத் தொடங்கினார். அந்த மடத்தில்தான் இவர் எழுதவும் படிக்கவும் கற்றுக்கொண்டார். இயேசுவிடமும் மரியன்னையிடமும் மிகுந்த பக்தி கொண்டவராய் வாழ்ந்தார்.  
மேலும் அங்கே தையற்கலைஞராகவும், ஆலய பராமரிப்பாளராகவும் பெர்னதெத் சிறப்பாக பணி செய்தார். ஆலயத்தில் பயன்படுத்தப்படும் துணிகளில் இவர் பலவித கைவேலைப்பாடுகள் செய்து அழகுபடுத்தியுள்ளார். பின்னர், இவருக்கு வலது கால் முட்டியின் எலும்பில் காச நோய் வந்தது.
# பெர்னதெத் சுபீரு

## புனிதர் பட்டம்

நீண்ட நாட்கள் ஆஸ்துமா நோயால் அவதிப்பட்டு வந்த பெர்னதெத், 1879ஆம் ஆண்டு ஏப்ரல் 16ந்தேதி தனது 35ஆம் வயதில் இறந்தார். 1927 ஜூன் 14 அன்று, திருத்தந்தை பதினேராம் பயஸ் இவருக்கு அருளாளர் பட்டம் வழங்கினார்.  
1933 டிசம்பர் 8ந்தேதி **அமல உற்பவ அன்னை** திருவிழா அன்று திருத்தந்தை 11ம் பயஸ் இவருக்கு புனிதர் பட்டம் வழங்கினார். புனித பெர்னதத் சூபிரூசின் அழியாத உடல், இவர் வாழ்ந்த நெவர்ஸ் நகர மடத்தின் சிற்றாலயத்தில் இன்றளவும் பாதுகாக்கப்பட்டு வருகிறது.
# சவூதி அரேபியா

## பெயர்க் காரணம்

ஹெஜாஸ் மற்றும் நஜது இராச்சியத்தின் ஒன்றிணைப்பைத் தொடர்ந்து அப்துல் அசீசு பின் சவூத் 23 செப்டம்பர் 1932 அன்று ஓர் அரசாணையை வெளியிட்டார். புதிய அரசுக்கு *அல்-மம்லக்கா அல்-அரபிய்யா அஸ்-ஸுவுதிய்யா* (அரபு மொழி ) என்று பெயரிட்டார். இது பொதுவாக "சவூதி அரேபிய இராச்சியம்" என்று ஆங்கிலத்தில் மொழி பெயர்க்கப்படுகிறது. ஆனால், இலக்கிய ரீதியாக இதன் பொருளானது "சவூதி அரபு இராச்சியம்" அல்லது "அரேபியாவின் சவூதி இராச்சியம்" (ஜோர்தானை ஒப்பிடுக) ஆகும்.  
"சவூதி" என்ற சொல்லானது இந்நாட்டின் அரபுப் பெயரான *அஸ்-ஸுவுதிய்யா* என்ற ஆக்கக்கூறில் இருந்து தருவிக்கப்பட்டதாகும். ஒரு *நிசுபா* என்று அறியப்படும் பெயரடையின் ஒரு வகை இதுவாகும். இது சவூதி அரச குடும்பத்தின் அரசமரபுப் பெயரான அல் சவூதியிலிருந்து (அரபு மொழி ) உருவாக்கப்பட்டது. இதன் சேர்ப்பானது நாடானது அரச குடும்பத்தின் தனியுடைமை என்ற பார்வையை வெளிப்படுத்துகிறது. *அல் சவூத்* என்பது ஓர் அரேபியப் பெயர் ஆகும். "இவரின் குடும்பம்" என்ற பெயருடைய *அல்* என்ற வார்த்தையைச் சேர்த்ததன் மூலம் இது வருகிறது. இதனுடன் முன்னோரின் தனி நபர் பெயரான சவூத் சேர்க்கப்பட்டுள்ளது. 18ஆம் நூற்றாண்டில் இந்த அரசமரபைத் தோற்றுவித்த முகம்மது பின் சவூதின் தந்தையான சவூத் இப்னு முகம்மது இப்னு முக்ரினின் பெயரானது அல் சவூத் என்ற பெயரில் சேர்க்கப்பட்டுள்ளது.
# சவூதி அரேபியா

## வரலாறு

### வரலாற்றுக்கு முற்பட்ட காலம்

, ரியாத்)]]  
அரபுத் தீபகற்பத்தில் மனிதக் குடியிருப்புக்கான ஆதாரமானது 1,25,000 ஆண்டுகளுக்கு முன்னர் இருந்துள்ளது என காலமிடப்படுகிறது. ஒரு 2011ஆம் ஆண்டு ஆய்வானது கிழக்கு ஆசியா முழுவதும் பரவிய முதல் நவீன மனிதர்கள் ஆப்பிரிக்காவிலிருந்து சுமார் 75,000 ஆண்டுகளுக்கு முன்னர் ஆப்பிரிக்காவின் கொம்பு மற்றும் அரேபியாவை இணைக்கும் பாபுல் மந்தபு வழியாகப் பரவினர் என்று கண்டுபிடிக்கப்பட்டுள்ளது. மனிதனின் பரிணாமம் மற்றும் பரவலைப் புரிந்து கொள்வதற்கு அரபுத் தீபகற்பமானது ஒரு மையப் பகுதியாகக் கருதப்படுகிறது. குவாட்டர்னரி (25.8 இலட்சம் ஆண்டுகள் முதல் தற்போது வரை) காலத்தில் அரேபியா ஒரு மட்டு மீறிய சூழ்நிலை ஏற்றத் தாழ்வுகளின் கீழ் சென்றது. மிகப் பெரிய பரிணாமம் மற்றும் மக்கள் தொகை மாற்றங்களுக்கு இது வழி வகுத்தது. அரேபியா ஒரு செழிப்பான தொடக்க கற்காலத்தின் கடைசிப் பகுதியில் கொண்டுள்ளது. இப்பகுதியில் ஓல்தோவன் போன்ற களங்களின் எண்ணிக்கையானது ஐரோவாசியாவைத் தொடக்க கால மனித இனங்கள் காலனிப்படுத்தியதில் அரேபியா ஆற்றிய ஒரு முக்கியமான பங்கைக் காட்டுகிறது.  
புதிய கற்காலத்தில் நவீன கால தென்மேற்கு நஜத்தில் அதன் மையத்தைக் கொண்டிருந்த அல்-மகர் போன்ற முக்கியமான பண்பாடுகள் செழித்திருந்தன. மனித அறிவு மற்றும் கைவினைத் திறமைகளில் அல்-மகர் ஒரு "புதிய கற்காலப் புரட்சியாகக்" கருதப்படலாம். இப்பண்பாட்டை விலங்குகளைப் பரவலாகக் கொல்லைப்படுத்தியதைக் கொண்டிருந்த உலகின் முதல் பண்பாடுகளில் ஒன்றாகக் குறிப்பிடலாம். குறிப்பாக குதிரையைக் குறிப்பிடலாம். இது புதிய கற்காலத்தின் போது செழித்திருந்தது. அல்-மகர் சிலைகளானவை அப்பகுதியிலேயே கிடைக்கப்பட்ட கற்களைக் கொண்டு உருவாக்கப்பட்டன. சிலைகள் ஒரு மையக் கட்டடத்தில் பொருத்தப்பட்டிருந்ததாகத் தோன்றுகிறது. குடியிருப்பு வாசிகளின் சமூக மற்றும் சமய வாழ்க்கையில் ஒரு முக்கியமான பங்கை இது ஆற்றி இருக்கலாம் என்று கருதப்படுகிறது.  
நவம்பர் 2017இல் வடமேற்கு சவூதி அரேபியாவின் ஒரு குன்றுப் பகுதியான சுவாய்மிசில் அநேகமாகக் கொல்லைப்படுத்தப்பட்ட நாய்கள் (கானான் நாயை ஒத்திருந்தன) மற்றும் தோல் வார்களை அணிந்திருந்த படங்களைக் காட்டும் வேட்டையாடும் காட்சிகளானவை கண்டுபிடிக்கப்பட்டன. இந்தப் பாறை ஓவியங்களானவை 8,000 ஆண்டுகளுக்கு முன்னர் காலமிடப்படுகின்றன. உலகில் நாய்கள் தொடக்க காலத்தில் சித்தரிக்கப்பட்ட ஓவியங்களாக இது இந்த ஓவியங்களை ஆக்குகிறது.  
பொ. ஊ. மு. 4ஆவது ஆயிரம் ஆண்டின் முடிவில் அரேபியா வெண்கலக் காலத்திற்குள் நுழைந்தது. உலோகங்கள் பரவலாகப் பயன்படுத்தப்பட்டன. இக்காலமானது அதன் 2 மீட்டர் உயரச் சமாதிகளை பண்பாகக் கொண்டுள்ளது. இதைத் தொடர்ந்து ஏராளமான கோயில்களின் இருப்பானது தொடருகிறது. உண்மையில் சிவப்பு நிறங்களால் வண்ணம் பூசப்பட்ட பல தனியாக நிற்கக் கூடிய சிற்பங்களையும் இக்கோயில்கள் உள்ளடக்கியிருந்தன.  
மே 2021இல் ஐல் பகுதியில் அன் நசீம் என்று பெயரிடப்பட்ட 3,50,000 ஆண்டுகள் பழைய ஒரு தழும்பழிக் களத்தைக் கண்டறிந்ததாக தொல்லியலாளர்கள் அறிவித்தனர். வடக்கு சவூதி அரேபியாவில் மிகப் பழமையான மனிதக் குடியிருப்பாக இது இருக்கலாம் என்று கருதப்படுகிறது. கைக் கோடாரிகள் மற்றும் கல் கருவிகள் உள்ளிட்ட 354 தொல்பொருட்கள் தென்மேற்கு ஆசியாவில் குடியமர்ந்திருந்த தொடக்க காலத்தில் வாழ்ந்த மனிதர்களின் கருவி உருவாக்கும் பாரம்பரியங்கள் குறித்த தகவலை அளித்தன. நெபுத் பாலைவனத்தில் தழும்பழிக் களங்களில் கண்டறியப்பட்ட பொருட்களின் எச்சங்களை ஒத்தவாறு பழைய கற்காலத் தொல்பொருட்களும் இருந்தன.
# சவூதி அரேபியா

## வரலாறு

### நடுக் காலங்களும், இஸ்லாமின் வளர்ச்சியும்

(661-750) 1.11 கோடி சதுர கிலோ மீட்டர்கள் பரப்பளவையும், 6.2 கோடி மக்களையும் (அந்நேரத்தில் உலகின் மக்கள் தொகையில் 29%) கொண்டிருந்தது. பரப்பளவு மற்றும் உலக மக்கள் தொகையில் அதன் வீதம் ஆகிய இரண்டிலுமே வரலாற்றின் மிகப் பெரிய பேரரசுகளில் ஒன்றாக இது இதை ஆக்குகிறது. வரலாற்றில் அதற்கு முன்னர் அமைந்திருந்த எந்த ஒரு பேரரசையும் விட பெரியதாகவும் கூட இது இருந்தது.]]  
இஸ்லாமின் தொடக்கத்திற்குச் சற்று முன்னர் நகர்ப்புற வணிகக் குடியிருப்புகள் (மக்கா மற்றும் மதீனா போன்றவை) தவிர்த்து தற்போது சவூதி அரேபியாவாக உருவாகி இருக்கும் நிலப்பரப்பின் பெரும்பாலான பகுதியானது நாடோடி மேய்ச்சல் வாழ்வுப் பழங்குடியினச் சமூகங்களால் குடியமரப்பட்டிருந்தது. இஸ்லாமிய இறை தூதர் முகம்மது மக்காவில் அண். பொ. ஊ. 570இல் பிறந்தார். 7ஆம் நூற்றாண்டின் தொடக்கத்தில் முகம்மது தீபகற்பத்தின் பல்வேறு பழங்குடியினங்களை ஒன்றிணைத்தார். ஓர் ஒற்றை இஸ்லாமிய சமய ஆட்சி அமைப்பை உருவாக்கினார். 632இல் இவரது இறப்பைத் தொடர்ந்து இவரைப் பின்பற்றியவர்கள் முஸ்லிம் ஆட்சியின் கீழ் நிலப்பரப்பை அரேபியாவைத் தாண்டியும் விரிவாக்கினர். மேற்கே ஐபீரியத் தீபகற்பம் முதல் கிழக்கே நடு மற்றும் தெற்காசியாவின் பகுதிகள் வரையிலான நிலப்பரப்பைச் சில தசாப்தங்களுக்குள்ளாகவே வென்றனர்.  
, 13 மார்ச்சு 624 பொ. ஊ.]]
பெரும்பாலான 10ஆம் நூற்றாண்டில் பாரசீக வளைகுடாவில் மிக சக்தி வாய்ந்த படையாக இசுமாயிலி கர்மதியர்கள் இருந்தனர். 930இல் கர்மதியர்கள் மெக்காவைச் சூறையாடினர். முஸ்லிம் உலகத்தை மிகுந்த சினத்திற்கு உள்ளாக்கினர். குறிப்பாகக் கறுப்புக் கல்லை அவர்கள் திருடியது இதற்குக் காரணமானது. 1077-1078இல் அப்துல்லா பின் அலி அல் உயுனி என்று பெயரிடப்பட்ட ஓர் அரேபிய சேக் பகுரைன் மற்றும் அல்-அசாவில் செல்யூக் பேரரசின் உதவியுடன் கர்மதியர்களைத் தோற்கடித்தார். உயுனி அரசமரபைத் தோற்றுவித்தார். உயுனிய அமீரகமானது பின்னர் அதன் நிலப்பரப்பை நஜத்திலிருந்து சிரியப் பாலைவனம் வரை விரிவாக்கியது. இவர்கள் உசுபுரியர்களால் 1253இல் பதவியிலிருந்து தூக்கி எறியப்பட்டனர். 1320இல் ஓர்முசுவின் பாரசீக ஆட்சியாளர்கள் பகுரைன் மற்றும் கதீபைக் கைப்பற்றியதற்குப் பிறகு உசுபுரிய ஆட்சியானது பலவீனம் அடைந்தது. ஓர்முசுவிற்குத் திறை செலுத்திய சர்வானிய அரசமரபானது 14ஆம் நூற்றாண்டில் கிழக்கு அரேபியாவை ஆட்சி செய்யத் தொடங்கியது. 15ஆம் நூற்றாண்டில் சர்வனியர்களைப் பதவியில் இருந்து தூக்கி எறிந்ததற்குப் பிறகு இப்பகுதியின் கட்டுப்பாட்டை சப்ரியர்கள் பெற்றனர். இப்பகுதியின் பொருளாதார வருவாய்களுக்காக இரு தசாப்தங்களுக்கும் மேலாக சப்ரியர்கள் ஓர்முசுவுடன் மோதலில் ஈடுபட்டனர். சப்ரியர்கள் 1507இல் இறுதியாகத் திறை செலுத்த ஒப்புக் கொண்டனர். அவர்களின் ஆட்சியானது உச்ச நிலையில் ஈராக்கிலிருந்து ஓமன் வரை விரிவடைந்திருந்தது. இவர்களும் கூட உதுமானிய மேலாட்சியின் கீழ் வந்தனர்.
# சவூதி அரேபியா

## வரலாறு

### உதுமானிய ஹெஜாஸ்

16ஆம் நூற்றாண்டில் உதுமானியர்கள் பேரரசில் செங்கடல் மற்றும் பாரசீக வளைகுடாக் கடற்கரையை (ஹெஜாஸ், அசீர் மற்றும் அல்-அக்சா) இணைத்தனர். உள் நிலப்பரப்புகள் மீதும் தங்களது மேலாட்சிக்கு உரிமை கோரினார். இதற்கு ஒரு காரணம் செங்கடல் (இவ்வாறாக ஹெஜாஸ்) மற்றும் இந்தியப் பெருங்கடலைத் தாக்கும் போத்துக்கீசிய முயற்சிகளை முறியடிப்பதாகும். பேரரசின் மைய அதிகாரத்தின் ஏற்ற இறக்கம் உடைய வலிமை அல்லது பலவீனத்துடன் அடுத்த நான்கு நூற்றாண்டுகளுக்கு இந்த நிலங்களின் மீதான உதுமானியர்களின் கட்டுப்பாட்டின் அளவானது வேறுபட்டது. மான் மற்றும் அகபா நகரங்கள் உள்ளிட்ட மானின் சஞ்சக்கைச் சேர்ப்பது தொடர்பாக தெற்கு ஜோர்தானுடனான பிரச்சினை போன்ற பிந்தைய நிச்சயமற்ற தன்மைகள் இத்தகைய மாற்றங்களுக்குப் பங்களித்தன.
# சவூதி அரேபியா

## வரலாறு

### சவூத் அரசமரபும், ஒன்றிணைப்பும்

அல் சவூத் என்று அறியப்படும் சவூதி அரச குடும்பமாக உருவானதன் வளர்ச்சியானது நடு அரேபியாவின் நஜத்தின் திரியா பட்டணத்தில் 22 பெப்பிரவரி 1727 அன்று முகம்மது பின் சவூத் அமீராகப் பதவிக்கு வந்ததிலிருந்து தொடங்கியது. 1744இல் இவர் சமயத் தலைவரான முகம்மது இப்னு அப்த் அல்-வகாபுடன் இணைந்தார். வகாப் வகாபி இயக்கத்தை நிறுவியவர் ஆவார். சன்னி இஸ்லாமின் ஒரு கண்டிப்பான தூயநெறி வடிவம் இவ்வியக்கம் ஆகும். சவூதி விரிவாக்கத்திற்குச் சித்தாந்த ஊக்கத்தை இக்கூட்டணி கொடுத்தது. இன்றும் சவூதி அரேபிய அரசமரபு ஆட்சியின் அடிப்படையாக இது தொடர்கிறது.  
ரியாத்தைச் சுற்றியிருந்த பகுதியில் நிறுவப்பட்ட திரியா அமீரகமானது துரிதமாக விரிவடைந்தது. சவூதி அரேபியாவின் தற்கால நிலப்பரப்பில் பெரும்பாலானவற்றைக் குறுகிய காலத்திற்குக் கட்டுப்பாட்டில் வைத்திருந்தது. 1802இல் கர்பலாவைச் சூறையாடியது. 1803இல் மக்காவைக் கைப்பற்றியது. 1818இல் எகிப்தின் உதுமானிய அரசப் பிரதிநிதியான மொகம்மெது அலி பாசாவால் இது அழிக்கப்பட்டது. இதை விட மிகச் சிறிய நஜத் அமீரகமானது 1824இல் நிறுவப்பட்டது. 19ஆம் நூற்றாண்டின் எஞ்சிய பகுதி முழுவதும் சவூதி அரேபியாவாக உருவான நிலப்பரப்பின் உட்பகுதிகளின் கட்டுப்பாட்டிற்கு அல் சவூத் மற்றொரு அரேபிய ஆட்சி செய்யும் குடும்பமான அல் ரசீதுடன் போட்டியிட்டார். அல் ரசீத் சபால் சம்மர் அமீரகத்தை ஆட்சி செய்தார். 1891 வாக்கில் அல் ரசீத் வெற்றி பெற்றார். அல் சவூத் நாடு கடந்து குவைத்துக்குச் செல்லும் நிலைக்குத் தள்ளப்பட்டார். இதில் முக்கியத்துவமிக்கவராக மக்காவின் சரீப் திகழ்ந்தார். அவர் ஹெஜாஸ் பகுதியை ஆட்சி செய்தார். 1902இல் அப்துல் ரகுமானின் மகனான அப்துல் அசீசு ரியாத்தின் கட்டுப்பாட்டை மீண்டும் கைப்பற்றினார். இவர் அப்துல்லா பின் அப்துல் அசீசு என்று பிற்காலத்தில் அறியப்பட்டார். அல் சவூத் ஆட்சியை நஜத்திற்குக் கொண்டு வந்தார். மூன்றாவது "சவூதி அரசை" உருவாக்கினார். இக்வானின் உதவியுடன் இப்னு சவூத் 1913இல் உதுமானியர்களிடம் இருந்து அல்-அக்சாவைக் கைப்பற்றினார்.  
1916இல் அந்நேரத்தில் முதலாம் உலகப் போரில் உதுமானியர்களுடன் சண்டையிட்டுக் கொண்டிருந்த பிரித்தானியாவின் ஊக்குவிப்பு மற்றும் ஆதரவுடன் மக்காவின் சரீப்பான உசேன் பின் அலி உதுமானியப் பேரரசுக்கு எதிரான பரவலான அரபுக் கிளர்ச்சிக்குத் தலைமை தாங்கினார். ஓர் ஒன்றிணைந்த அரபு அரசை உருவாக்கினார். இக்கிளர்ச்சி அதன் நோக்கத்தில் தோல்வி அடைந்தாலும் முதலாம் உலகப் போரில் நேச நாடுகளின் வெற்றியானது அரேபியாவில் உதுமானிய மேலாட்சி மற்றும் கட்டுப்பாடு முடிவுக்குக் கொண்டு வரப்படக் காரணமானது. உசேன் பின் அலி ஹெஜாசின் மன்னரானார்.  
அரபுக் கிளர்ச்சியில் பங்கெடுப்பதை இப்னு சவூத் தவிர்த்தார். மாறாக அல் ரசீத்துடனான தனது போராட்டத்தைத் தொடர்ந்தார். அல் ரசீத்தின் இறுதித் தோல்வியைத் தொடர்ந்து இப்னு சவூத் 1921 நஜத்தின் சுல்தான் என்ற பட்டத்தைப் பெற்றார். இக்வானின் உதவியுடன் 1924-25இல் ஹெஜாஸ் இராச்சியமானது வெல்லப்பட்டது. 10 சனவரி 1926 அன்று இப்னு சவூத் தன்னைத் தானே ஹெஜாஸின் மன்னராக அறிவித்துக் கொண்டார். அடுத்த ஐந்து ஆண்டுகளுக்கு இவர் தன்னுடைய இரட்டை இராச்சியங்களின் இரு பகுதிகளைத் தனித்தனிப் பிரிவுகளாக நிர்வகித்தார். இப்னு சவூதிற்காக இளவரசர் பைசல் 23 செப்தம்பர் 1932 அன்று ஒன்றிணைப்பை அறிவித்தார். ஹெஜாஸ் மற்றும் நஜத் ஆகிய இரு இராச்சியங்கள் ஒன்றிணைக்கப்பட்டு சவூதி அரேபிய இராச்சியமானது உருவானது.
# சவூதி அரேபியா

## வரலாறு

### 21ஆம் நூற்றாண்டு

2003 மற்றும் 2004இல் ரியாத், ஜித்தா, யன்பு மற்றும் கோபர் ஆகிய நகரங்களில் நடைபெற்ற ஒரு தொடர்ச்சியான குண்டு வெடிப்புகள் மற்றும் ஆயுதம் ஏந்திய வன்முறை ஆகியவை அதிருப்திக்கான அறிகுறிகளில் உள்ளடங்கியுள்ளன. பெப்பிரவரி-ஏப்பிரல் 2005இல் சவூதி அரேபியாவில் தேசிய அளவிலான மாநகராட்சித் தேர்தல்கள் முதன் முறையாக நடத்தப்பட்டன. இதில் பங்கெடுக்கப் பெண்களுக்கு அனுமதி அளிக்கப்படவில்லை. சுமார் 15 நிமிடங்களுக்குப் பிறகு ஆர்ப்பாட்டத்தைக் காவல் துறையினர் தடுத்து நிறுத்தினர். 30 முதல் 50 பேரைக் கைது செய்தனர்.  
2011இல் இருந்து சவூதி அரேபியாவானது அதன் சொந்த அரபு வசந்தப் போராட்டங்களால் பாதிக்கப்பட்டுள்ளது. பதிலுக்கு மன்னர் அப்துல்லா 22 பெப்பிரவரி 2011 அன்று மதிப்புள்ள ஒரு தொடர்ச்சியான நலத்திட்டங்களைக் குடிமக்களுக்காக அறிவித்தார். இதில் யானது வீடுகள் கட்டித் தருவதற்காக ஒதுக்கப்பட்டது. நிதி சார்ந்த குற்றங்களுக்காகக் குற்றம் சாட்டப்பட்டிருந்த சில கைதிகள் மன்னிக்கப்பட்டிருந்தாலும் அரசியல் சீர்திருத்தங்கள் எதுவும் இதில் உள்ளடங்கியிருக்கவில்லை. மதிப்புள்ள ஒரு திட்டத்தையும் கூட அப்துல்லா அறிவித்தார். மதிப்பில் 5 இலட்சம் புதிய வீடுகளையும், 60,000 புதிய பாதுகாப்பு வேலைகளையும் உருவாக்குவதை இது உள்ளடக்கியிருந்தது. 29 செப்தெம்பர் 2011 அன்று ஆண்களுக்கு மட்டுமான மாநகராட்சித் தேர்தல்கள் நடத்தப்பட்டிருந்தாலும், 2015 மாநகராட்சித் தேர்தல்களில் பெண்கள் வாக்களிக்கவும், தேர்ந்தெடுக்கப்படவும் மற்றும் சுரா மன்றத்திற்கு பெண்கள் பெயர் முன்மொழியப்படவும் கூட அப்துல்லா அனுமதியளித்தார்.
# சவூதி அரேபியா

## புவியியல்

இருந்து அர்ராத் கய்பர் பகுதி. சவூதி அரேபியாவானது 2,000க்கும் மேற்பட்ட தூங்கும் எரிமலைகளுக்குத் தாயகமாக உள்ளது. ஹெஜாஸில் உள்ள எரிமலைக் குழம்புக் களங்களானவை உள்ளூர் அளவில் அவற்றின் அரேபியப் பெயரான அர்ராத்தால் (ஒருமைப் பெயர் அர்ரா) அறியப்படுகின்றன. இவை உலகின் மிகப் பெரிய கார எரிமலைக் கரும் பாறைப் பகுதிகளில் ஒன்றை அமைக்கின்றன. இது சுமார் 1.80 இலட்சம் சதுர கிலோமீட்டர் பரப்பளவில் அமைந்துள்ளது.]]  
சவூதி அரேபியாவானது அறபுத் தீபகற்பத்தில் (உலகின் மிகப் பெரிய தீபகற்பம்) சுமார் 80%ஐ ஆக்கிரமித்துள்ளது. 16° மற்றும் 33° வடக்கு அட்ச ரேகைகள், மற்றும் 34° மற்றும் 56° கிழக்குத் தீர்க்க ரேகைகளுக்கு இடையில் இந்நாடு அமைந்துள்ளது. ஐக்கிய அரபு அமீரகம் மற்றும் ஓமானுடனான இந்நாட்டின் தென் கிழக்கு மற்றும் தெற்கு எல்லைகளானவைத் துல்லியமாக வரையறுக்கப்படாததால் இந்நாட்டின் மிகச் சரியான அளவானது வரையறுக்கப்படாமல் உள்ளது.  
அரேபியப் பாலைவனமானது சவூதி அரேபியாவின் புவியியலில் ஆதிக்கம் செலுத்துகிறது. பகுதியளவு-பாலைவனம், புதர் நிலம், புல்வெளிகள், பல மலைத் தொடர்கள், எரிமலைக் குழம்புக் களங்கள் மற்றும் உயர் நிலங்கள் ஆகியவற்றுடன் இதன் புவியியலானது தொடர்புபடுத்தப்பட்டுள்ளது. இந்நாட்டின் தென் கிழக்குப் பகுதியில் 6,47,500 சதுர கிலோமீட்டர் பரப்பளவில் அமைந்துள்ள றுப்உல் காலீ ("வெற்றுப் பகுதி") உலகின் மிகப் பெரிய தொடர்ச்சியான மணல் பாலைவனமாக உள்ளது. இந்நாட்டில் ஏரிகள் இருந்தாலும் பரப்பளவு அடிப்படையில் எந்த ஒரு நிலையான ஆறுகளையும் கொண்டிராத உலகின் மிகப் பெரிய நாடு சவூதி அரேபியா ஆகும். எனினும், வாடிகள், நிலையற்ற ஆறுகள் ஆகியவை இந்த இராச்சியம் முழுவதும் ஏராளமான எண்ணிக்கையில் உள்ளன. வாடிகள், வடி நிலங்கள் மற்றும் பாலைவனச் சோலைகளின் வண்டல் படிவுகளில் வளமான பகுதிகள் காணப்படுகின்றன.  
இந்நாட்டின் முதன்மையான இட அமைவிடச் சிறப்பானது நடுப் பீடபூமியாகும். இது செங்கடலில் இருந்து திடீரென எழுந்து அரேபிய வளைகுடாவை நோக்கிப் படிப்படியாக நஜது பகுதிக்கு உயரம் குறைகிறது. செங்கடல் கடற்கரையில் திகமா என்று அறியப்படும் ஒரு குறுகலான கடற்கரைச் சமவெளி உள்ளது. இதற்குப் பக்கத்தில் நீண்ட தொலைவிற்கு ஒரு தனித்துவமான செங்குத்துச் சரிவானது அமைந்துள்ளது. தென்மேற்கு மாகாணமான அசீர் மலைப்பாங்கான பகுதியாகும். இது 3,002 மீட்டர் உயரமுடைய சபல் பெர்வா சிகரத்தைக் கொண்டுள்ளது. இந்நாட்டின் மிக உயரமான புள்ளி இது தான். சவூதி அரேபியாவில் பதிவு செய்யப்பட்ட மிகக் குறைவான வெப்பநிலை -12&nbsp;°C ஆகும். இது துரைப் என்ற இடத்தில் அளவிடப்பட்டுள்ளது. வளைகுடா நாடுகளிலேயே மிக அடிக்கடி பனி பொழியும் சாத்தியத்தை சவூதி அரேபியா கொண்டுள்ளது.  
இளவேனிற்காலம் மற்றும் இலையுதிர் காலத்தில் வெப்பமானது மிதமானதாக உள்ளது. வெப்பநிலைகளானவை சராசரியாக 29°Cக்கு அருகில் அமைகின்றன. வருடாந்திர மழைப் பொழிவானது மிகக் குறைவானதாக உள்ளது. நாட்டின் தெற்குப் பகுதிகள் இதில் மாறுபடுகின்றன. இந்தியப் பெருங்கடல் பருவப் பெயர்ச்சிக் காற்றுகளால் இப்பகுதிகள் தாக்கம் பெறுகின்றன. இக்காற்றானது பொதுவாக அக்தோபர் மற்றும் மார்ச்சு மாதங்களுக்கு இடையில் வீசுகிறது. இக்காலத்தின் போது சராசரியாக 300 மில்லிமீட்டர் மழைப்பொழிவு பொழிகிறது. ஆண்டு மழைப் பொழிவில் இது சுமார் 60% ஆகும்.
# சவூதி அரேபியா

## புவியியல்

### முடியரசும், அரச குடும்பமும்

மற்றும் எதிர் கால ஐக்கிய அமெரிக்க அதிபர் டொனால்ட் டிரம்புடன் சவூதி அரேபிய மன்னர் பகத். ஆப்கானித்தானில் சோவியத்துக்கு எதிரான *முஜாஹிதீன்களுக்கு* நிதி உதவியையும், ஆயுதங்களையும் ஐக்கிய அமெரிக்காவும், சவூதி அரேபியாவும் வழங்கின.]]
மன்னர் நாடாளுமன்றம், செயல்பாட்டு அவை மற்றும் நீதித்துறைச் செயல்பாடுகளை ஒருங்கே கொண்டுள்ளார். அரசாணைகளானவை நாட்டின் அரசியலமைப்பின் அடிப்படையை அமைக்கின்றன. சவூதி அரேபியாவின் அமைச்சர்களின் மன்றம் மற்றும் சவூதி அரேபியாவின் கலந்தாய்வு மன்றம் மீது பிரதமர் மேற்பார்வையிடுகிறார். பொதுவாக மன்னரே பிரதமராகவும் கூட இருந்துள்ளார். இதற்கு விதி விலக்கு இரண்டு முறைகள் மட்டுமே: மன்னர் சவூத்தின் ஆட்சியின் போது பிரதமராக இருந்த பட்டத்து இளவரசர் பைசல் மற்றும் 2022இல் இருந்து தற்போது வரை பிரதமராக இருக்கும் பட்டத்து இளவரசர் மொகம்மெது பின் சல்மான். அரச குடும்பமானது அரசியல் அமைப்பில் ஆதிக்கம் மிக்கதாக உள்ளது. இக்குடும்பத்தின் உறுப்பினர்களின் பெரும் எண்ணிக்கையானது இராச்சியத்தின் பெரும்பாலான முக்கியப் பதவிகளை இது கட்டுப்படுத்துவதற்கும், அரசாங்கத்தின் அனைத்து நிலைகளிலும் பங்கெடுத்து இருப்பைக் கொண்டுள்ளதற்கும் அனுமதியளித்துள்ளது. இளவரசர்களின் எண்ணிக்கையானது குறைந்தது 7,000 இருக்கும் என்று மதிப்பிடப்பட்டுள்ளது. பெரும்பாலான சக்தி மற்றும் செல்வாக்கானது இப்னு சவூத்தின் 200 அல்லது அதற்கு மேற்பட்ட ஆண் வழித்தோன்றல்களால் கொள்ளப்பட்டுள்ளது. முக்கியமான அமைச்சகங்களானவை பொதுவாக அரச குடும்பத்திற்காக ஒதுக்கி வைக்கப்பட்டுள்ளன. அரச குடும்பமும் பல ஆண்டுகளாக ஊழலுக்காக அடிக்கடிக் குற்றம் சாட்டப்படுகின்றன. இது 21ஆம் நூற்றாண்டிலும் தொடர்கிறது. அரச குடும்பத்திற்குச் "சொந்தமான" மற்றும் அவர்களின் பெயரைக் கொண்டுள்ள ஒரு நாட்டில் வழக்கமாகக் காணப்படுவதாகவும், ஒழிப்பதற்குக் கடினமானதாகவும் விவரிக்கப்படுகிறது. ஊழலின் இருப்பானது 2001ஆம் ஆண்டு ஒரு நேர்காணலில் இளவரசர் பந்தர் பின் சுல்தானால் (அரச குடும்பத்தின் ஒரு மூத்த உறுப்பினர்) ஒப்புக் கொள்ளப்பட்டது, அதற்குத் தற்காப்பாகவும் அவர் வாதிட்டார்.  
2010இல் அதன் ஊழல் மலிவுச் சுட்டெண்ணில் டிரான்ஸ்பரன்சி இன்டர்நேசனல் அமைப்பானது சவூதி அரேபியாவுக்கு 4.7 என்ற சுட்டெண்ணைக் கொடுத்தது (இது 0 முதல் 10 வரையிலான ஓர் அளவீடாகும், 0 "மிகவும் ஊழல் மலிந்த" என்றும், 10 என்பது "மிகவும் ஊழலற்ற" என்றும் பொருள்படுகிறது). பொது வெளிப்படைத் தன்மையை அதிகரிக்க மற்றும் நல்ல நிர்வாகத்துக்காகவும் அரசியல் மற்றும் சமூகச் சீர்திருத்தங்களின் ஒரு செயல்பாட்டின் கீழ் சவூதி அரேபியா சென்றுள்ளது. ஆனால் இந்நாட்டில் தொழிலில் ஈடுபடும் போது குருதிச் சலுகை மற்றும் ஆதரவுக்குப் பதிலாக சலுகை வழங்கும் முறை ஆகியவை பரவலாக உள்ளன. ஊழலுக்கு எதிரான சட்டங்கள் ஒருவரைத் தேர்ந்தெடுத்து அவர் மீது அமல்படுத்தப்படுகின்றன. தண்டனை மற்றும் விளைவுகளிலிருந்து விலக்கீட்டு உரிமையுடன் பொதுப்பணி அதிகாரிகள் ஊழலில் ஈடுபடுகின்றனர். முக்கியமான சவூதி இளவரசர்கள், அரசாங்க அமைச்சர்கள் மற்றும் தொழில் அதிபர்கள் உள்ளிட்ட 500 பேர் வரையிலானோர் நவம்பர் 2017இல் ஊழலுக்கு எதிரான ஒரு நடவடிக்கையில் கைது செய்யப்பட்டனர்.
# சவூதி அரேபியா

## புவியியல்

### நிர்வாகப் பிரிவுகள்

சவூதி அரேபியா 13 மாகாணங்களாகப் (அரபு மொழி: مناطق إدارية; *மனதிக் இதாரிய்யா*, ஒருமை. منطقة إدارية; *மிந்தகக் இதாரிய்யா*) பிரிக்கப்பட்டுள்ளது. இப்பகுதிகளானவை மேற்கொண்டு 118 ஆளுநர் பகுதிகளாகப் (அரபு மொழி: محافظات; *முகாபசத்*, ஒருமை. محافظة; *முகாபசா*) பிரிக்கப்பட்டுள்ளன. இந்த எண்ணிக்கையில் 13 மாகாணத் தலைநகரங்களும் அடங்கும். இவை மேயர்களால் (அரபு மொழி: أمين; *அமீன்*) தலைமை தாங்கப்பட்ட மாநகராட்சிகளாக (அரபு மொழி: أمانة; *அமனா*) ஒரு வேறுபட்ட நிலையைக் கொண்டுள்ளன. ஆளுநர் பகுதிகளானவை மேற்கொண்டு துணை ஆளுநர் பகுதிகளாகப் (அரபு மொழி: مراكز; *மரகிசு*, ஒருமை. مركز; *மர்கசு*) பிரிக்கப்பட்டுள்ளன.
# சவூதி அரேபியா

## புவியியல்

### அயல்நாட்டு உறவுகள்

சவூதி அரேபியா 1945ஆம் ஆண்டு ஐக்கிய நாடுகள் சபையில் இணைந்தது. அரபு நாடுகள் கூட்டமைப்பு, வளைகுடா ஒத்துழைப்பு மன்றம், முஸ்லிம் உலகக் குழுமம், இஸ்லாமிய மாநாட்டு அமைப்பு (தற்போது இஸ்லாமிய ஒத்துழைப்பு அமைப்பு) ஆகியவற்றில் ஒரு நிறுவன உறுப்பினராக இந்நாடு உள்ளது. அனைத்துலக நாணய நிதியம் மற்றும் உலக வங்கியில் இந்நாடு ஒரு முக்கியமான பங்கை ஆற்றி வருகிறது. 2005இல் இந்நாடு உலக வணிக அமைப்பில் இணைந்தது. 1973இல் ஐக்கிய அமெரிக்கா, ஐக்கிய இராச்சியம், சப்பான் மற்றும் பிற மேற்குலக நாடுகளுக்கு எதிராக கச்சா எண்ணெய் ஏற்றுமதித் தடையை அக்தோபர் 1973இல் யோம் கிப்பூர்ப் போரில் இசுரேலுக்கு ஆதரவளித்ததற்காக சவூதி அரேபியா மற்றும் பிற அரபு நாடுகள் விதித்தன. இந்தத் தடையானது ஓர் எண்ணெய் நெருக்கடிக்குக் காரணமானது. இது பல குறுகிய- மற்றும் நீண்ட-கால விளைவுகளை உலக அரசியல் மற்றும் உலகப் பொருளாதாரத்தில் ஏற்படுத்தியது.  
சவூதி அரேபியாவும், ஐக்கிய அமெரிக்காவும் உத்தி ரீதியிலான கூட்டாளி நாடுகள் ஆகும். சவூதி அரேபியா மேற்குலக நாடுகளுக்கு ஆதரவான ஒரு நாடாகக் கருதப்படுகிறது. 20 மே 2017இல் அமெரிக்க அதிபர் டொனால்ட் டிரம்ப் மற்றும் சவூதி அரேபிய மன்னர் சல்மான் ஆகியோர் 10 ஆண்டுகளுக்கு மொத்தமாக மதிப்புள்ள ஆயுதங்களை ஐக்கிய அமெரிக்காவிடமிருந்து சவூதி அரேபியாவுக்கு வாங்குவதற்கான எண்ணமுடைய ஒரு தொடர்ச்சியான மடல்களில் கையொப்பமிட்டனர். 1991இல் வளைகுடாப் போரில் சவூதி அரேபியாவின் பங்கு, குறிப்பாக 1991 முதல் சவூதி அரேபிய மண்ணில் ஐக்கிய அமெரிக்கத் துருப்புகளை நிலை நிறுத்துவது ஆகியவை உள்நாட்டு அளவில் ஓர் எதிர்ப்பு ரீதியிலான இஸ்லாமிய பதில் வினையின் வளர்ச்சிக்கு வழி வகுத்தது. இதன் விளைவாக சவூதி அரேபியா ஓரளவுக்கு ஐக்கிய அமெரிக்காவிடமிருந்து தன்னை விலக்கிக் கொண்டுள்ளது. எடுத்துக்காட்டாக, 2003ஆம் ஆண்டில் ஈராக்கு மீதான ஐக்கிய அமெரிக்கா தலைமையிலான படையெடுப்புக்கு ஆதரவளிக்கவோ அல்லது படையெடுப்பில் பங்கெடுக்கவோ சவூதி அரேபியா மறுத்தது. பெப்பிரவரி 2019இல் உய்குர் முஸ்லிம்களுக்கான சீனாவின் சிஞ்சியாங் காவல் முகாம்களுக்கு தற்காப்பாகப் பட்டத்து இளவரசர் மொகம்மது வாதிட்டார். *த டிப்லோமெட்* பத்திரிக்கையின் படி, சவூதி அரேபியாவின் மனித உரிமைகள் நிலையானது "அயல் நாடுகளிலிருந்து தொடர்ச்சியான தாக்குதலுக்கு உள்ளாகி இருத்தல் மற்றும் தங்களைத் தற்காத்துக் கொள்ளும் ஒரு சுற்று வழியாகச் சீனாவை தற்காப்பது என்பது உருவாகியுள்ளது" என்று இது குறித்துக் குறிப்பிட்டது.  
2003ஆம் ஆண்டுப் படையெடுப்பு மற்றும் அரேபிய வசந்தத்தின் விளைவுகளானவை சவூதி முடியரசுக்குள் இப்பகுதியில் ஈரானின் செல்வாக்கின் வளர்ச்சி குறித்து அதிகரித்து வந்த எச்சரிக்கைக்கு வழி வகுத்துள்ளன. இந்த அச்சங்களானவை மன்னர் அப்துல்லாவின் உரையாடலில் பிரதிபலித்துள்ளன.  
அரபு-இசுரேல் முரண்பாட்டில் ஒரு மிதப்படுத்தும் விளைவை ஏற்படுத்தும் நாடாகச் சவூதி அரேபியா பார்க்கப்படுகிறது. இசுரேல் மற்றும் பாலத்தீனர்களுக்கு இடையில் அவ்வப்போது ஓர் அமைதித் திட்டத்தை முன் வைப்பது மற்றும் ஹிஸ்புல்லாவைக் கண்டிப்பது போன்ற செயல்பாடுகளைச் சவூதி அரேபியா செய்துள்ளது. 6 ஆகத்து 2018இல் பெண்கள் உரிமைச் செயல்பாட்டாளரான சமர் பதாவியை இராச்சியமானது கைது செய்த பிரச்சினை தொடர்பாக ஒரு மிகைப்படுத்தப்பட்ட கடுமையாகக் கனடாவுடன் புதிய வணிக மற்றும் முதலீட்டு ஒப்பந்தங்களை இடை நிறுத்தி, தூதரக உறவுகளைச் சவூதி அரேபியா தற்காலிகமாக நிறுத்தி வைத்தது.  
2017இல் இதன் அணு மின் சக்தித் திட்டத்தின் ஒரு பகுதியாகச் சவூதி அரேபியா யுரேனியத்தை உள்நாட்டு அளவிலேயே பிரித்தெடுக்கத் திட்டமிட்டது. அணு எரிபொருளை உற்பத்தி செய்வதில் சுயசார்பை அடையும் ஒரு படியை முன்னெடுத்தது.
# சவூதி அரேபியா

## பொருளாதாரம்
பொருளாதாரம் மற்றும் திட்டமிடலுக்கான சவூதி அமைச்சரான பைசல் அல் இப்ராகிம் நியூயார்க்கில் நடந்த 2024ஆம் ஆண்டு உயர்-மட்ட நீடித்த வளர்ச்சிக்கான அரசியல் கூட்டத்தில் உலகக் காலநிலை மாற்ற இலக்குகளில் சவூதி அரேபியாவின் செயல்பாடுகள் குறித்துக் கவனம் பெறச் செய்தார். சவூதி அரசிதழில் வெளியிடப்பட்டதன் படி நாட்டின் பசுமைப் பொருளாதாரத்துக்காக க்கும் அதிகமான 80க்கும் மேற்பட்ட திட்டங்கள் மற்றும் முதலீடுகளைக் குறிப்பிட்டார். விஷன் 2030 குறிக்கோள்களுடன் இத்தகைய முயற்சிகள் ஒருங்கிணைக்கப்பட்டது, உள்ளூர் அளவில் நீடித்த நிலைக்குக் கவனம் செலுத்தப்படுதல், துறைகள் ஒன்று கூட்டப்படுதல், மற்றும் சமூக முன்னேற்றம் ஆகியவற்றை இவர் சுட்டிக் காட்டினார்.
# சவூதி அரேபியா

## பொருளாதாரம்

### வேளாண்மை

ஒரு வணிக அளவில் பால் உற்பத்தியை மேம்படுத்தும் தொடக்க கால முயற்சிகளானவை 1950களின் போது அல் கர்ச் மாவட்டத்தில் (ரியாத்துக்கு சற்று தெற்கில்) நடைபெற்றன. 1970களில் அசட்டை செய்யாத பெரும் அளவிலான வேளாண்மை வளர்ச்சிகள் தொடங்கின. குறிப்பாக கோதுமையைக் கொண்டு தொடங்கப்பட்டன. நவீன பண்ணைத் தொழில்நுட்பத்தை ஊக்குவிக்க, கிராமப்புற சாலைகள், நீர்ப் பாசன அமைப்புகள், கிடங்கு மற்றும் ஏற்றுமதி வசதிகளை நிறுவ, மற்றும் வேளாண்மை ஆராய்ச்சி மற்றும் பயிற்சி அமைப்புகளை ஊக்குவிக்க விரிவான திட்டங்களை அரசாங்கமானது தொடங்கியது. இதன் விளைவாக அனைத்து அடிப்படை உணவுகளின் உற்பத்தியிலும் ஒரு பெரும் அதிகரிப்பு ஏற்பட்டுள்ளது. மாமிசம், பால் மற்றும் முட்டைகள் உள்ளிட்ட ஏராளமான உணவுப் பொருட்களில் சவூதி அரேபியா சுயசார்புடையதாக உள்ளது. இந்நாடு பேரீச்சம் பழங்கள், பால் பொருட்கள், முட்டைகள், மீன்கள், பண்ணைப் பறவை மாமிசங்கள், பழங்கள், காய்கறிகள் மற்றும் பூக்களை ஏற்றுமதி செய்கிறது. ஒரு காலத்தில் சவூதி அரேபியாவின் அடிப்படை உணவாக இருந்த பேரீச்சம் பழங்கள் தற்போது முதன்மையாக உலகளாவிய மனிதாபிமான உதவிகளுக்காக மட்டுமே வளர்க்கப்படுகின்றன. மேலும், வாற்கோதுமை, மகட்டசோளம் மற்றும் தினை போன்ற பிற தானியங்களையும் சவூதி விவசாயிகள் பெரும் அளவுக்கு விளைவிக்கின்றனர். 2016ஆம் ஆண்டு நிலவரப் படி மதிப்பு மிக்க நீர் ஆதாரங்களைத் தக்க வைக்கும் ஒரு முயற்சியாக ஏற்றுமதிக்காக உள்நாட்டில் உற்பத்தி செய்யப்பட்ட கோதுமையின் விளைவிப்பானாது நிறுத்தப்பட்டு விட்டது. புதுப்பிக்க இயலாத நிலத்தடி நீரை நுகர்ந்ததானது 2012 வாக்கில் ஒட்டு மொத்த நிலத்தடி நீர் வளங்களில் ஐந்தில் நான்கு பங்கை இழப்பதற்குக் காரணமாக இருந்ததாக மதிப்பிடப்பட்டுள்ளது.  
மத்திய கிழக்கில் இராச்சியமானது மிக நவீன மற்றும் மிகப் பெரிய பால் பண்ணைகளில் சிலவற்றைக் கொண்டுள்ளது. ஒரு மாட்டுக்கு ஆண்டுக்கு 6,800 லிட்டர்கள் என்ற மிகக் குறிப்பிடத்தக்க உற்பத்தி வீதத்தை பால் உற்பத்தியானது கொண்டுள்ளது. உலகின் மிகப் பெரிய அளவுகளில் இதுவும் ஒன்றாகும். மத்திய கிழக்கில் செங்குத்தாக இணைக்கப்பட்ட மிகப் பெரிய உள்நாட்டுப் பால் உற்பத்தி நிறுவனமாக உள்நாட்டுப் பால் உற்பத்தி நிறுவனமான அல்மராய் திகழ்கிறது.  
ஆலிவ் மரமானது சவூதி அரேபியாவைப் பூர்வீகமாகக் கொண்டதாகும். அல் சௌப் பகுதியானது தசம இலட்சக்கணக்கான ஆலிவ் மரங்களைக் கொண்டுள்ளது. இந்த எண்ணிக்கையானது 2 கோடி மரங்களாக அதிகரிக்கும் என எதிர்பார்க்கப்படுகிறது.  
இதன் கடற்கரைக்குப் பக்கவாட்டில் 100 அலையாத்தித் தாவரக் கன்றுகளை நடும் நாட்டின் தற்போது நடைபெறும் திட்டத்தின் ஒரு பகுதியாக, தாவரப் பரப்பு வளர்ச்சி மற்றும் பாலைவனமாதலுடன் போராடும் தேசிய மையமானது 1.30 கோடித் தாவரங்களை நட்டுள்ளதாக அறிவித்துள்ளது.
# சவூதி அரேபியா

## பொருளாதாரம்

### குடிநீர் வழங்கலும், கழிவு நீக்க அமைப்பும்

சவூதி அரேபியாவின் முதன்மையான சவால்களில் ஒன்று தண்ணீர்ப் பற்றாக்குறையாகும். கடல் நீரிலிருந்து உப்பகற்றல், குடிநீர் விநியோகம், கழிவு நீக்க அமைப்பு மற்றும் கழிவு நீரைச் சுத்திகரித்தல் ஆகியவற்றில் குறிப்பிடத்தக்க முதலீடுகள் செய்யப்பட்டுள்ளன. தற்போது குடிநீரில் சுமார் 50% ஆனது உப்பகற்றல் மூலமும், 40% ஆனது புதுப்பிக்க இயலாத நிலத்தடி நீரைப் பெறுவதில் இருந்தும், மற்றும் 10% ஆனது நாட்டின் மலைப் பாங்கான தென்மேற்கில் உள்ள மேற்பரப்பு நீரில் இருந்தும் பெறப்படுகிறது. சவூதி அரேபியா இதன் நிலத்தடி மண் படுகைகளில் ஒரு பெரும் அளவுக்கு நீர்க் குறைபாட்டால் பாதிக்கப்பட்டுள்ளது. இதன் விளைவாக இதன் வேளாண்மையானது சிதைவடைந்துள்ளது. இதன் விளைவாக ஐக்கிய அமெரிக்கா, அர்ஜென்டீனா மற்றும் ஆப்பிரிக்கா ஆகிய பகுதிகளில் வேளாண்மை நிலங்களைச் சவூதி அரேபியா விலைக்கு வாங்கியுள்ளது. அயல் நாடுகளில் வேளாண்மை நிலத்தை வாங்கும் ஒரு முதன்மையான நாடாகச் சவூதி அரேபியா தரநிலைப்படுத்தப்படுகிறது.  
உலக சுகாதார அமைப்பு மற்றும் ஐக்கிய நாடுகளின் சிறுவர் நிதியத்தின் குடிநீர் வழங்கல் மற்றும் கழிவு நீக்க அமைப்பின் இணைந்த மேற்பார்வைத் திட்டத்தின் (ஜேஎம்பி) படி சவூதி அரேபியாவில் குடிநீர் மற்றும் கழிவு நீக்க அமைப்பிற்கான சமீபத்திய ஏற்கக் கூடிய ஆதாரமானது 2004ஆம் ஆண்டு மக்கள் தொகைக் கணக்கெடுப்பு ஆகும். இது 97% மக்கள் மேம்பட்ட குடிநீர் ஆதாரத்தையும், மற்றும் 99% மக்கள் மேம்பட்ட கழிவு நீக்க அமைப்புக்கான வழிமுறையையும் கொண்டுள்ளனர் என்று காட்டுகிறது. 2015ஆம் ஆண்டிற்கான இந்த ஜே. எம். பி.யானது கழிவு நீக்கத்திற்கான வழிமுறையானது 100% ஆக அதிகரித்துள்ளதாக மதிப்பிட்டுள்ளது. கழிவு நீக்க அமைப்பானது முதன்மையாக அவ்விடங்களிலேயே ஏற்படுத்தப்பட்ட வழிமுறைகளின் மூலம் செயல்படுத்தப்படுகிறது. சுமார் 40% மக்கள் பாதாளச் சாக்கடை அமைப்புடன் இணைக்கப்பட்டுள்ளனர். 2015இல் 8,86,000 மக்கள் "மேம்படுத்தப்பட்ட" குடிநீருக்கான வழிமுறையின்றி இருந்தனர்.
# சவூதி அரேபியா

## பொருளாதாரம்

### சுற்றுலா

2019இல் முஸ்லிம் அல்லாதவர்கள் வருகை புரிவதற்கு அனுமதியளிக்க ஒரு பொதுவான சுற்றுலா நுழைவு இசைவைச் சவூதி அரேபியா பின்பற்றத் தொடங்கியது. பெரும்பாலான சுற்றுலாவானது பெருமளவுக்குச் சமயப் புனிதப் பயணங்களைச் சார்ந்திருந்தாலும், ஓய்வுச் சுற்றுலாத் துறையில் வளர்ச்சியும் காணப்பட்டது. உலக வங்கியின் கூற்றுப் படி 2012இல் சவூதிஅரேபியாவிற்குத் தோராயமாக 1.43 கோடி மக்கள் வருகை புரிந்தனர். உலகின் 19ஆவது மிக அதிகம் வருகை புரியப்பட்ட நாடாக இது இதை ஆக்கியது. சவூதி விஷன் 2030 திட்டத்தின் ஒரு முக்கியமான அம்சமாக சுற்றுலாவானது உள்ளது. 2018இல் பிஎம்ஐ (பிசினஸ் மானிட்டர் இன்டர்நேசனல்) ரிசர்ச் என்ற அமைப்பால் நடத்தப்பட்ட ஒரு அறிக்கையின் படி சமயம் மற்றும் சமயம் சாராத சுற்றுலா ஆகிய இரண்டுமே விரிவாக்கத்திற்கான ஒரு குறிப்பிடத்தக்க ஆற்றலைக் கொண்டுள்ளன என்று குறிப்பிடப்பட்டது.  
விளையாட்டு விழாக்கள் மற்றும் இசை நிகழ்ச்சிகளுக்கு வரும் அயல்நாட்டவர்களுக்கு இராச்சியமானது ஒரு மின்னணு இசைவை வழங்குகிறது. 2019இல் பயணிகளுக்கு இசைவு விண்ணப்பங்களைத் திறக்கும் தன் திட்டத்தினை இராச்சியமானது அறிவித்தது. இதன் மூலம் சுமார் 50 நாடுகளைச் சேர்ந்த பயணிகள் சவூதிக்கான நுழைவு இசைவுகளைப் பெற முடியும். 2020இல் ஐக்கிய அமெரிக்கா, ஐக்கிய இராச்சியம் அல்லது ஷெங்கன் இசைவுகளைக் கொண்டவர்கள் சவூதிக்கு வருகை புரியும் போது வருகை புரியும் நேரத்திலேயே ஒரு சவூதி மின்னணு இசைவுக்குத் தகுதியுடையவர்கள் ஆவர் என்று அறிவிக்கப்பட்டது.
# சவூதி அரேபியா

## பண்பாடு

அல்-மஸ்ஜித் அந்-நபவி மசூதியானது இறைதூதர் முகம்மது நபியின் சமாதியைக் கொண்டுள்ளது]]  
சவூதி அரேபியா 1,000 ஆண்டுக் காலப் பழமையான நடத்தை முறைகள் மற்றும் பாரம்பரியங்களைக் கொண்டுள்ளது. இவை பெரும்பாலும் அரபு நாகரிகத்திலிருந்து தருவிக்கப்பட்டவையாகும். பண்பாடு மீது தாக்கத்தை ஏற்படுத்திய சில முக்கியமான காரணிகளாக இஸ்லாமியப் பாரம்பரியம் மற்றும் அரேபியப் பாரம்பரியங்களும், மேலும் ஒரு பண்டைக் கால வணிக மையமாக இந்நாட்டின் வரலாற்று ரீதியிலான பங்கும் உள்ளன. இராச்சியமானது ஒரு அதிகப்படியான குடும்பம் சார்ந்த பண்பாட்டையும் கூடக் கொண்டுள்ளது. குடும்பப் பாரம்பரியங்கள் மற்றும் உறவினர் தொடர்புகளைக் காப்பதற்கு முக்கியத்துவம் கொடுக்கப்படுகிறது.
# சவூதி அரேபியா

## பண்பாடு

### உடை

சவூதி அரேபிய உடை உடுத்தும் முறையானது கடுமையாக ஹிஜாப் கொள்கைகளைப் (தன்னடக்கத்துக்கான இஸ்லாமியக் கொள்கை, குறிப்பாக உடையில்) பின்பற்றுகிறது. பெரும்பாலும் தளர்வான ஆனால் முழுவதுமாக உடலை மறைக்கும் உடைகளானவை சவூதி அரேபியாவின் பாலைவனச் சூழ்நிலைக்கு ஒத்துப் போகின்றன. பாரம்பரியமாக ஆண்கள் பொதுவாகக் கணுக்கால் வரை உள்ள ஒரு வெள்ளை உடையை அணிகின்றனர். இது கம்பளி அல்லது பருத்தியிலிருந்து (தவாப் என்று அறியப்படுகிறது) உருவாக்கப்பட்டுள்ளது. இதனுடன் ஒரு கெபியே (தலைப்பாகைக் கயிறு எனும் ஒரு அகலால் இணைக்கப்பட்ட ஒரு பெரிய சதுர கட்டங்களை உடைய பருத்தி உடை) அல்லது ஒரு குத்ரா (ஒரு நல்ல பருத்தியால் உருவாக்கப்பட்ட ஒரு வெற்று வெள்ளை சதுரங்களை உடையது, இதுவும் அகலால் அதன் இடத்தில் இணைக்கப்பட்டுள்ளது) தலையில் அணியப்படுகிறது. அரிதான குளிர் நாட்களுக்காகச் சவூதி ஆண்கள் ஒட்டக ரோமத்தால் செய்யப்பட்ட மேலங்கியை (பிஷ்த்) இந்த ஆடைகளுக்கு மேல் அணிகின்றனர். பொது இடங்களில் பெண்கள் ஒரு கருப்பு அபாயா அல்லது பிற கருப்பு உடையை அணிய வேண்டிய தேவையுள்ளது. தங்களது சமயத்திற்கு மரியாதை அளிக்கும் விதமாக அவர்களது தலைகளையும் பெரும்பாலான பெண்கள் மூடி இருக்கும் போதிலும், அவர்களது கைகள் மற்றும் பாதங்கள் தவிர்த்து கழுத்துக்குக் கீழ் முழுவதுமாக இந்த ஆடை உடலை மூடி இருக்கும். இந்தத் தேவைகளானவை முஸ்லிம் அல்லாத பெண்களுக்கும் உள்ளதாகும். இதைப் பின்பற்றாதோர் காவல்துறையின் நடவடிக்கைகளுக்கு ஆளாகலாம். குறிப்பாக நாட்டின் மிகுந்த பழமைவாதப் பகுதிகளில் இந்நிலை ஏற்படலாம். பெண்களின் உடைகளானவை பொதுவாகப் பழங்குடியின உருவங்கள், நாணயங்கள், ஒளிர் தகடுகள், உலோக நூல்கள், மற்றும் ஒப்பனை வேலைப்பாடுகளால் அலங்கரிக்கப்படுகிறது.